**Ministru kabineta noteikumu projekta ,,** **Grozījumi Ministru kabineta 2016.gada 20.decembra noteikumos Nr.866 „Īstermiņa eksporta kredīta garantiju izsniegšanas noteikumi komersantiem un atbilstošām lauksaimniecības pakalpojumu kooperatīvajām sabiedrībām”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nepieciešams precizēt (aizstāt) finansēšanas avotu, no kura tiek finansētas eksporta kredītu garantijas lielajiem saimnieciskās darbības veicējiem, jo spēkā esošais regulējums paredz īstermiņa eksporta kredīta garantiju izsniegšanu ne tikai mikro, mazajiem vai vidējiem saimnieciskās darbības veicējiem, bet arī lielajiem saimnieciskās darbības veicējiem, ja debitors ir reģistrēts valstī, kas nav Eiropas Savienības dalībvalsts (izņemot Grieķiju), Amerikas Savienotās Valstis, Austrālija, Kanāda, Islande, Japāna, Jaunzēlande, Norvēģija vai Šveice.  Plānotais spēkā stāšanas laiks atbilstoši normatīvajos aktos noteiktajai kārtībai. |

|  |  |  |  |  |
| --- | --- | --- | --- | --- |
| **I. Tiesību akta projekta izstrādes nepieciešamība** | | | | |
| 1. | | Pamatojums | Ekonomikas ministrijas iniciatīva, lai nodrošinātu finansēšanas avotu, no kura tiek finansētas īstermiņa eksporta kredītu garantijas. | |
| 2. | | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ekonomikas ministrija ir izstrādājusi Ministru kabineta noteikumu projektu „Grozījumi Ministru kabineta 2016.gada 20.decembra noteikumos Nr.866 “Īstermiņa eksporta kredītu garantiju izsniegšanas noteikumi komersantiem un atbilstošām lauksaimniecības pakalpojumu kooperatīvajām sabiedrībām” (turpmāk – Noteikumu projekts), pamatojoties uz sekojošo:   1. MK noteikumu Nr.866 3.punkts – pašreiz MK noteikumi Nr.866 paredz programmas finansējumu no diviem resursiem: 1) 2007.-2013.g. plānošanas perioda 2.2.1.4.1.aktivitātes ietvaros gūtās publiskā finansējuma atmaksas un 2) 2007.-2013.g. plānošanas perioda 1.3.1.2.aktivitātes ietvaros gūtās publiskā finansējuma atmaksas. Ņemot vērā, ka 2007.-2013.g. plānošanas perioda pirmā cikla atmaksas ir jānovirza mikro, mazo un vidējo saimnieciskās darbības veicēju atbalstam, tad attiecīgi šis finansējums nevar tikt novirzīts zaudējumu segšanai, ja īstermiņa eksporta kredīta garantija tiek izsniegta lielajam saimnieciskās darbības veicējam. Grozījumu projekts paredz aizstāt 2007.-2013.g. plānošanas perioda 1.3.1.2.aktivitātes ietvaros gūtās publiskā finansējuma atmaksas ar 2004.-2006.gada plānošanas perioda 2.4.1.nacionālās programmas “Aizdevumi (t.sk. mikrokredīti) komercdarbības uzsākšanai” atmaksu publisko finansējuma daļu tādā pašā apmērā, t.i., 470 tūkst. euro.   Saskaņā ar Ministru kabineta 2019.gada 16.aprīļa noteikumiem Nr.170 “Grozījumi Ministru kabineta 2016.gada 15.jūlija noteikumos Nr.469 “Noteikumi par paralēlajiem aizdevumiem saimnieciskās darbības veicējiem konkurētspējas uzlabošanai”” ir veikti grozījumi paralēlo aizdevumu programmas nosacījumos, kas paredz, ka turpmāk paralēlie aizdevumi vairs nevar tikt piešķirti lielajiem saimnieciskās darbības veicējiem, tādejādi atbrīvojot atmaksu publiskā finansējuma daļu 400 tūkst. euro no 2.4.1.nacionālās programmas “Aizdevumi (t.sk. mikrokredīti) komercdarbības uzsākšanai”, kas sākotnēji tika ieplānots, lai atbalstītu tieši lielos saimnieciskos darbības veicējus, tādejādi to var novirzīt MK noteikumu Nr.866 ietvaros garantiju izsniegšanai lielajiem saimnieciskās darbības veicējiem. Savukārt 70 tūkst. euro veido minētās 2.4.1.nacionālās programmas uz 2018.gada 31.decembri uzkrātā pieejamā atmaksu publiskā finansējuma daļa, kas vēl nav novirzīta nevienas valsts atbalsta programmas īstenošanai.  Attiecībā uz 2007.-2013.g. plānošanas perioda 1.3.1.2.aktivitātes ietvaros atmaksu publisko finansējuma daļu 470 tūkst. euro, kas sākotnēji tika piešķirts īstermiņa eksporta kredīta garantiju izsniegšanai un kas ar šo Noteikumu projektu tiek aizstāts ar 2004.-2006. plānošanas perioda 2.4.1.nacionālās programmas atmaksu publiskā finansējuma daļu, Ekonomikas ministrija, izvērtējot valsts atbalsta pasākumus mikro, mazo un vidējo saimnieciskās darbības veicēju atbalstam finansējuma pieejamības veicināšanai, var virzīt priekšlikumu uz Ministru kabinetu par šī publiskā finansējuma valsts atbalsta programmas īstenošanai (piemēram, Portfeļgarantiju programma (2.kārta), MVU izaugsmes aizdevumu programma).   1. MK noteikumu Nr.866 7.punkts – minētais punkts paredz, ka eksporta kredīta darījuma atliktais atmaksas termiņš nepārsniedz 547 dienas primāro lauksaimniecības produktu eksporta darījumiem. Minēto normu nepieciešams precizēt, jo Pasaules tirdzniecības organizācijas augstākās lēmējinstitūcijas 10.sesijā (2015.gada 15.-18.decembrī) Nairobi pieņemtajā 2015.gada 21.decembra lēmumā (WT/MIN (15)/45) ir noteikti ierobežojumi lauksaimniecības produktu eksporta kredītiem, garantijām un apdrošināšanas programmām, kur minētajā lēmumā noteiktais ierobežojums attiecībā uz darījumu atlikto atmaksas termiņu līdz 18 mēnešiem ir attiecināms uz lauksaimniecības produktiem, nevis tikai uz primārajiem lauksaimniecības produktiem. Saskaņā ar iepriekš minēto lēmumu lauksaimniecības produkti, uz kuriem attiecas 18 mēnešu eksporta kredīta darījuma atliktais atmaksas termiņš, ir minēti Pasaules tirdzniecības organizācijas Līguma par lauksaimniecību 1.pielikumā. 2. MK noteikumu Nr.866 10., 11.punkts – ņemot vērā 2018.gada 19.decembra paziņojumu par darbības termiņa pagarinājumu attiecībā uz Komisijas paziņojumu dalībvalstīm par Līguma par Eiropas Savienības darbību 107. un 108. panta piemērošanu īstermiņa eksporta kredīta apdrošināšanai (2018/C 457/04), ir apstiprināts, ka Grieķija uz laiku līdz 2019. gada 31. decembrim ir svītrota no to valstu saraksta, kurās riski ir uzskatāmi par nododamiem. | |
| 3. | | Projekta izstrādē iesaistītās institūcijas un publiskās personas kapitālsabiedrības | Ekonomikas ministrija, akciju sabiedrība “Attīstības finanšu institūcija Altum”. | |
| 4. | | Cita informācija | Nav | |
|  | | | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | | Latvijā reģistrēti saimnieciskās darbības veicēji, akciju sabiedrība “Attīstības finanšu institūcija Altum”. |
| 2. | Tiesiskā regulējuma ietekme uz tautsaimniecību un administratīvo slogu | | | Projekts neparedz ietekmi uz administratīvo slogu. |
| 3. | Administratīvo izmaksu monetārs novērtējums | | | Projekts šo jomu neskar. |
| 4. | Atbilstības izmaksu monetārs novērtējums | | | Projekts šo jomu neskar |
| 5. | Cita informācija | | | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Nav. |
| 2. | Atbildīgā institūcija | Ekonomikas ministrija |
| 3. | Cita informācija | Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |  |  |
| --- | --- | --- | --- | --- |
| **VI. Sabiedrības līdzdalība un komunikācijas aktivitātes** | | | | |
| |  |  |  | | --- | --- | --- | | **VI. Sabiedrības līdzdalība un komunikācijas aktivitātes** | | | | 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts 2019.gada 30.aprīlī ievietots Ekonomikas ministrijas mājas lapā. | | 2. | Sabiedrības līdzdalība projekta izstrādē | Nav attiecināms. | | 3. | Sabiedrības līdzdalības rezultāti | Sabiedrības priekšlikumi netika iesniegti | | 4. | Cita informācija | Nav | | | | | |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija, akciju sabiedrība “Attīstības finanšu institūcija Altum”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Ministru kabineta noteikumu projekta izpilde tiks nodrošināta Ekonomikas ministrijas un akciju sabiedrības “Attīstības finanšu institūcija Altum” esošo funkciju ietvaros. |
| 3. | Cita informācija | Nav |

Iesniedzējs:

Ekonomikas ministrs R.Nemiro

Vīza:

Valsts sekretārs Ē.Eglītis

Evita Valgača, 67013298

[Evita.Valgaca@em.gov.lv](mailto:Evita.Valgaca@em.gov.lv)